Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 

Teknolojia ni maarifa ya kisayansi yaliyowekwa katika matumizi ya vitu. Teknolojia imeleta vitu mbalimbali katika maisha ya binadamu ambayo yana faida na madhara. Teknolojia hii imeleta  manufaa katika maisha ya binadamu kwani imeimarisha maisha ya binadamu na pia imeleta madhara kwani pia imezorotesha maisha ya binadamu. 

Kwa wanafunzi wa shule ya upili, teknolojia imeleta manufaa na hata madhara. Teknolojia hizo ni kama vile tarakilishi, kikokotoo, simu na zenginezo. Teknolojia hizi kama hiyo simu, ni nzuri kwani hata wanafunzi huzitumia kusoma na hata kupata habari zinazotokea nchini. Huwasaidia pia katika mawasiliano na hata kujuliana hali na watu wengine. Lakini pia simu hizi zina madhara, kwani wanafunzi wengi huzifanya simu kama vyombo vyao vya kufanyia maovu. Watu pia hutumia simu hizo kufanyia ufisadi. 

Ukiangalia katika tarakilishi, pia nazo ni nzuri katika shuleni kwa kusaidia katika kuchapisha kazi fulani, kusaidia kuhifadhi muda, lakini pia hufanya wanafunzi wawe wavivu katika kuandika. Kwani watakua wanategemea kazi kutoka kwa tarakilishi kwani wanafunzi huweza pia kuingia katika ofisi za walimu na kuangalia ponografia kwenye tarakilishi za walimu. 

Ukija katika upande wa runinga, ni kweli runinga zinazo manufaa tena sana. Runinga inaweza kutumika kusomea na hata pia kusaidia katika kupata habari zote za duniani zinazoendelea. Wanafunzi wengi siku hizi kazi yao kubwa kwenye runinga ni kuangalia sinema na muziki. Ni kweli kuwa baadhi ya sinema na muziki hiyo ina mafunzo lakini wanafunzi hawatazami ili kupata mafunzo bali hutazama ili kufurahia na kupoteza wakati. Hili limewafanya mpaka hawatii bidii katika masomo yao, kazi ni kuangalia sinema na muziki na kuiga tabia mbaya mbaya. 

Teknolojia zilizoletwa kwa wanafunzi wa sekondari ni nzuri kwa sababu zina faida katika masomo yao na hata mambo mengine. Lakini teknolojia hizo hizo zimewaharibu sana wanafunzi na kuwafanya wafanye matendo mabaya. Kwani kizuri hakikosi Ila.